cyanic-selkie/wikianc huggingface dataset:
Μάνος Γαβράς
Τηλεόραση
Έκανε το τηλεοπτικό του ντεμπούτο σε ένα επεισόδιο της αστυνομικής σειράς "Τμήμα Ηθών" στον ANT1. Ακολούθησαν οι συμμετοχές στις σειρές "Ο Πέτρος και τα κορίτσια του" και "Τα χαμένα γράμματα". Τις σεζόν 2001-2003 είχε τον πρωταγωνιστικό ρόλο στην καθημερινή δραματική σειρά "Απαγορευμένη Αγάπη" στο MEGA. Το 2005 συμμετείχε σε ένα επεισόδιο της σειράς 10η εντολή ενώ τις σεζόν 2005-2007 έλαβε μέρος στην κωμική σειρά Θα βρεις το δάσκαλό σου. Ακολούθησαν οι συμμετοχές του στις σειρές Οι ιστορίες του αστυνόμου Μπέκα, "Ιστορίες από την απέναντι όχθη", "Amore Mio", και Αληθινοί Έρωτες. Το 2014 έκανε μια guest εμφάνιση στον πέμπτο κύκλο της επιτυχημένης αμερικανικής σειράς Glee. Τη σεζόν 2015-2016 είχε έναν από τους πρωταγωνιστικούς ρόλους στον τρίτο κύκλο της σειράς Μπρούσκο.
Κινηματογράφος
Έκανε το κινηματογραφικό του ντεμπούτο το 1995 στην ταινία "Το φτερό της μύγας". Το 2002 συμμετείχε στην ταινία του Danny Lerner "Big Apple" που ήταν και η πρώτη του συμμετοχή στον αμερικανικό κινηματογράφο. Το 2004 συμμετείχε στην ταινία "Ο παππούς και η γιαγιά" ενώ το 2007 στις ταινίες "Πρώτη φορά νονός" και "El Greco. Ακολούθησαν οι ταινίες "Λούφα και απαλλαγή: Ι4"(2008), "Σούλα Έλα Ξανά"(2009), " The Back-up Plan"(2010) και "The Kings of Mykonos"(2010).
Παραπομπές
Κατηγορία:Έλληνες άνδρες ηθοποιοί τηλεόρασης Κατηγορία:Έλληνες άνδρες ηθοποιοί θεάτρου Κατηγορία:Έλληνες άνδρες ηθοποιοί κινηματογράφου
Ρεβιλαγκιγκέντο
Το Ρεβιλαγκιγκέντο (αγγλικά: Revillagigedo Island) είναι αμερικανικό νησί και ειδικότερα το δωδέκατο μεγαλύτερο νησί, σε έκταση, των ΗΠΑ. Έχει έκταση 2.754 τ.χλμ. και 13.950 κατοίκους (2000).
Εξωτερικοί σύνδεσμοι
Ρεβιλαγκιγκεντο
Βαλέτζο σουλ Μίντσο
Το Βαλέτζο σουλ Μίντσο (ιταλικά: Valeggio sul Mincio) είναι ιταλικός δήμος στην Επαρχία της Βερόνας, στην περιφέρεια του Βένετου.
Παραπομπές
Κατηγορία:Δήμοι της Επαρχίας της Βερόνας
Άνθιμος Ανανιάδης
Ο Άνθιμος Ανανιάδης (Θεσσαλονίκη, 9 Ιουνίου 1985) είναι Έλληνας ηθοποιός, ευρύτερα γνωστός από τον πρωταγωνιστικό του ρόλο στην τηλεοπτική σειρά του MEGA, «Μαρία η άσχημη».
Είναι απόφοιτος της Δραματικής Σχολής του Γιώργου Κιμούλη αλλά και του New York College
Προσωπική ζωή
Είναι γιος του επιχειρηματία Τιμόθεου Ανανιάδη και της ηθοποιού Εύης Καραγιάννη ενώ έχει οχτώ ετεροθαλή αδέλφια από την πλευρά του πατέρα του. Επίσης, για αρκετά χρόνια, υπήρξε πατριός του ο Κώστας Βουτσάς.
Το φθινόπωρο του 2016, ξεκίνησε τη σχέση του με τη χορεύτρια Μαρία-Νεφέλη Γαζή, με την οποία γνωρίστηκαν στη παράσταση «Dorian Gray Frames» όπου συμπρωταγωνιστούσαν. Απέκτησαν μαζί έναν γιο, που γεννήθηκε στις 20 Απριλίου 2018 ενώ τον Μάιο του ίδιου έτους, έγινε γνωστός ο χωρισμός τους. Τον Μάιο του 2019, η Μαρία-Νεφέλη Γαζή έπειτα από τη βάφτιση του παιδιού, αποκάλυψε ότι ονομάζεται Φίλιππος-Δημήτρης Γαζής και όχι Ανανιάδης.
Κατηγορία:Έλληνες άνδρες ηθοποιοί κινηματογράφου Κατηγορία:Έλληνες άνδρες ηθοποιοί τηλεόρασης
Κορυφή Κιλκίς
Για οικισμούς στην Ελλάδα με το ίδιο όνομα δείτε το λήμμα: Κορυφή
Η Κορυφή είναι χωριό του Δήμου Κιλκίς στην Κεντρική Μακεδονία. Σύμφωνα με την απογραφή του 2011, έχει 106 κατοίκους. Βρίσκεται σε υψόμετρο 325 μέτρων. Ο οικισμός ονομαζόταν μέχρι το 1926 Γκόλα, οπότε και μετονομάστηκε σε Κορυφή. Με το πρόγραμμα Καποδίστριας εντάχθηκε στον δήμο Δοϊράνης και παλαιότερα υπαγόταν στην κοινότητα Δροσάτου. Σύμφωνα με τα στοιχεία της Επιτροπής Αποκαταστάσεως Προσφύγων (ΕΑΠ) από το έτος 1928, στο χωριό εγκαταστάθηκαν 60 οικογένειες, με συνολικά 188 άτομα, και ο πληθυσμός του ήταν αμιγώς προσφυγικός.
Παραπομπές
Κατηγορία:Χωριά του νομού Κιλκίς Κατηγορία:Δήμος Κιλκίς
Αφινικός χώρος
δεξιά|μικρογραφία| Ευθύγραμμα τμήματα σε έναν [[Διάσταση|δισδιάστατο αφινικό χώρο. ]] Στα μαθηματικά, ένας αφινικός χώρος (ή Ομοπαραλληλικός χώρος) είναι μια γεωμετρική δομή που γενικεύει μερικές από τις ιδιότητες των ευκλείδειων χώρων με τέτοιο τρόπο ώστε να είναι ανεξάρτητες από τις έννοιες της απόστασης και του μέτρου των γωνιών, διατηρώντας μόνο τις ιδιότητες που σχετίζονται με τον παραλληλισμό και την αναλογία μηκών παράλληλων ευθύγραμμων τμημάτων.
Κατηγορία:Γραμμική άλγεβρα Κατηγορία:Ομοπαραλληλική γεωμετρία
Βασιλική Φάλαγγα
Βασιλική Φάλαγγα ονομάσθηκε ειδικά το από τον Βασιλιά Όθωνα συσταθέν το έτος 1835 σώμα αξιωματικών στο οποίο κατατάχθηκαν «τιμής ένεκεν» οι κατά την Ελληνική Επανάσταση του 1821 ήρωες και αγωνιστές οπλαρχηγοί οι οποίοι είτε λόγω ηλικίας, είτε λόγω έλλειψης στοιχειώδους μόρφωσης και άλλων απαιτουμένων προσόντων ήταν αδύνατον να καταταχθούν στον τακτικό στρατό.
Οι καταταχθέντες σ΄ αυτή τη φάλαγγα ονομάσθηκαν «Φαλαγγίτες» και έλαβαν, ανάλογα με το χρόνο (διάστημα) των υπηρεσιών τους στον Αγώνα της Εθνεγερσίας, διάφορους βαθμούς από του ανθυπολοχαγού μέχρι του συνταγματάρχη. Μισθοδοτούνταν από το δημόσιο ταμείο όπως και οι λοιποί αξιωματικοί του τακτικού στρατού, εκτός ορισμένων στους οποίους προς αμοιβή των υπηρεσιών τους παραχωρήθηκαν εθνικές γαίες. Παράλληλα τους δόθηκε το δικαίωμα της κατοχής και αναγνώρισης ιδιαίτερης σφραγίδας με το όνομά τους για να τους παρέχονται κάποιες «ατέλειες» (απαλλαγές).
Πηγές
Κατηγορία:Βασίλειο της Ελλάδας Κατηγορία:Αγωνιστές του 1821 Κατηγορία:Ελληνικός Στρατός
Μάικλ Τζάκσον
Ο Μάικλ Τζόζεφ Τζάκσον (Michael Joseph Jackson, Γκάρι, Ιντιάνα, 29 Αυγούστου 1958 - Λος Άντζελες, Καλιφόρνια, ήταν Αμερικανός τραγουδιστής, στιχουργός και συνθέτης. Θεωρείται μια από τις μεγαλύτερες προσωπικότητες στην ιστορία της μουσικής και του θεάματος. Με καριέρα πάνω από 4 δεκαετίες είναι ευρέως γνωστός ως ο «Βασιλιάς της Ποπ». Υπολογίζεται ότι οι πωλήσεις των δίσκων του αγγίζουν τα 500 εκατομμύρια.
Βιογραφία
Γεννήθηκε στο Γκάρι της Ιντιάνα στις 29 Αυγούστου το 1958. Άρχισε τη σταδιοδρομία του το 1964 μαζί με τα αδέρφια του Τζάκι, Τίτο, Τζερμέιν και Μάρλον ως μέλος του συγκροτήματος The Jackson 5. To 1971 ξεκίνησε την σόλο καριέρα του στην δισκογραφική εταιρεία Motown Records. Το 1975 το συγκρότημα αποχώρησε από τη Motown και εντάχθηκε στο δυναμικό της Epic αλλάζοντας το όνομα σε The Jacksons. Ο Τζάκσον κυκλοφόρησε το 1979 τον δίσκο Off the Wall (αποχώρησε από τους The Jacksons το 1984). Από τότε, έγινε ένας από τους πιο εμπορικά επιτυχημένους καλλιτέχνες στην ιστορία της μουσικής. thumb|left|300px|Η [[Neverland Valley Ranch, γνωστή ως η οικία του Μάικλ Τζάκσον]]
Ο δίσκος Thriller, που κυκλοφόρησε το 1982, κατέκτησε τον τίτλο του πρώτου σε πωλήσεις δίσκου όλων των εποχών και παραμένει το άλμπουμ με τις περισσότερες πωλήσεις, έχοντας πουλήσει 110 εκατομμύρια αντίτυπα παγκοσμίως μέχρι σήμερα σύμφωνα με το Guinness World Records. Το 1983 ο Τζάκσον επανενώθηκε με τα αδέρφια του στο τηλεοπτικό αφιέρωμα Motown 25: Yesterday, Today, Forever όπου ερμήνευσαν παλιές τους επιτυχίες όπως "I Want You Back", "The Love You Save", "Never Can Say Goodbye" και "I'll Be There" έπειτα ο Τζάκσον ερμήνευσε το "Billie Jean" όπου για πρώτη φορά έδειξε την χορευτική κίνηση "moonwalk" που έγινε σήμα κατατεθέν του. Έμεινε στην κορυφή του Billboard album chart για 37 εβδομάδες, κέρδισε 8 βραβεία Grammy και 7 τραγούδια του ανέβηκαν στο Τop #10.
Το 1985 συμμετείχε μαζί με πάρα πολλούς καλλιτέχνες όπως οι Stevie Wonder, Ray Charles, Tina Turner, Bruce Springsteen, Bob Dylan, Diana Ross, Kenny Rogers και πολλοί άλλοι στο τραγούδι We Are The World, το οποίο έγραψε ο Τζάκσον με τον Lionel Richie.
Το 1986 ο Τζάκσον πρωταγωνίστησε στην ταινία του George Lucas, "Captain EO" με σκηνοθέτη τον Francis Ford Coppola.
Το 1987 κυκλοφόρησε το Bad, το πρώτο άλμπουμ μετά από σχεδόν 5 χρόνια. Είναι το πρώτο άλμπουμ που έβγαλε 5 νούμερο ένα σινγκλ στις ΗΠΑ, "I Just Can't Stop Loving You", "Bad", "The Way You Make Me Feel", "Man in the Mirror", και "Dirty Diana".
Το 1988 κυκλοφόρησε την αυτοβιογραφία του ονόματι "Moonwalk" και πρωταγωνίστησε στην ταινία "Moonwalker".
Το 1991 κυκλοφόρησε το άλμπουμ Dangerous με τραγούδια όπως "Black or White", "Remember the Time", "In The Closet", "Jam", "Who Is It", Heal The World", "Give In to Me", "Will You Be There" κ.ά.
Το 1995 κυκλοφόρησε το άλμπουμ HIStory: Past, Present and Future, Book I με τραγούδια όπως "Scream", "You Are Not Alone", "Earth Song", "They Don't Care About Us", "Stranger In Moscow" και παλιές επιτυχίες.
Το 1997 κυκλοφόρησε το remix άλμπουμ Blood on the Dance Floor/HIStory in the Mix με τραγούδια όπως "Blood on the Dance Floor", "Ghosts", "Is It Scary", "Morphine", "Superfly Sister" αλλά και remix τραγουδιών από το άλμπουμ HIStory: Past, Present and Future, Book I.
Το 2001 κυκλοφόρησε το τελευταίο του άλμπουμ Invincible με τραγούδια όπως "You Rock My World", "Cry", "Butterflies" κ.α.
Εκτός από τα άλμπουμ του, ο Τζάκσον κατέχει επίσης 13 τραγούδια στα 100 δημοφιλέστερα τραγούδια του περιοδικού Billboard, συμπεριλαμβανόμενων των «Don't Stop 'Til You Get Enough», «Rock With You», «Billie Jean», και «Beat It» καθώς και επιπλέον τέσσερα τραγούδια με τους Jackson 5. Οι ιδιαίτερες χορευτικές του κινήσεις, οι ταινίες μικρού μήκους και η ποπ εμφάνισή του έχουν εμπνεύσει και επηρεάσει πολλούς καλλιτέχνες όπως οι Usher, Britney Spears, Beyoncé, Bruno Mars, Justin Timberlake, Selena, Jennifer Lopez, Kanye West, Rihanna, Lady Gaga, Chris Brown, Justin Bieber μεταξύ άλλων.
Προσωπική ζωή
Από τα μέσα της δεκαετίας του 1980 και έπειτα η προσωπική ζωή του Τζάκσον απασχόλησε τα μέσα μαζικής ενημέρωσης. To 1984, οι Jacksons έκαναν γυρίσματα για γνωστό αναψυκτικό, όμως τα πυροτεχνήματα (εφέ) δεν λειτούργησαν σωστά και τα μαλλιά του Μάικλ πήραν φωτιά με αποτέλεσμα να προκληθούν σοβαρά εγκαύματα. Η αλλαγή της εμφάνισης του επίσης προκαλούσε ερωτήματα περί πλαστικών επεμβάσεων, τα ταξίδια του με τον χιμπατζή του ονόματι Bubbles, φήμες ότι κοιμόταν σε υπερβαρικό θάλαμο οξυγόνου όπως και οι χειρουργικές μάσκες που φορούσε δημόσια συχνά τον παρουσίαζαν εκκεντρικό.
Το 1993 ένα 13χρονο αγόρι κατηγόρησε τον Τζάκσον για σεξουαλική κακοποίηση, η υπόθεση έληξε με εξώδικο συμβιβασμό και καταβολή χρηματικού ποσού. Το 2003 κατηγορήθηκε από ένα άλλο 13χρονο αγόρι για σεξουαλική κακοποίηση, η υπόθεση κατέληξε στα δικαστήρια το 2005 όπου ο Τζάκσον αθωώθηκε από όλες τις κατηγορίες που του απαγγέλθηκαν.
Αφού τον σύστησε πρώτα στην Λίζα Μαρί Πρίσλεϊ ο πατέρας της Έλβις το 1974, ο Τζάκσον επανασυνδέθηκε με την Λίζα Μαρί το 1992. Η Πρίσλεϊ στήριξε τον Τζάκσον όταν άρχισε να γίνεται εξαρτημένος από παυσίπονα και τον έπεισε να μπει σε κέντρο απεξάρτησης. Μέσω τηλεφώνου έκανε πρόταση γάμου στην Πρίσλεϊ. Δέχθηκε και παντρεύτηκαν το 1994 σε ιδιωτική τελετή στη Δομινικανή Δημοκρατία. Χώρισαν το 1996 αλλά συνέχισαν να τα ξαναβρίσκουν και να ξαναχωρίζουν 4 χρόνια μετά το διαζύγιο, σύμφωνα με την Πρίσλεϊ.
Κατά τη διάρκεια του γάμου του με την Πρίσλεϊ διατηρούσε φιλικές σχέσεις με την Ντέμπι Ρόου. Ήταν η βοηθός του δερματολόγου του και τον φρόντιζε από τα μέσα της δεκαετίας του 1980 για τη νόσο της λεύκης από την οποία ο Τζάκσον έπασχε. Ο Τζάκσον παντρεύτηκε την Ντέμπι Ρόου τον Νοέμβριο του 1996 στο Σίδνεϊ της Αυστραλίας. Από αυτό τον γάμο προέκυψαν δύο από τα τρία παιδιά του Τζάκσον, ο Πρινς (1997) και η Πάρις (1998). Ο Τζάκσον και η Ρόου χώρισαν το 1999. Το τρίτο παιδί του, Πρίνς Μάικλ Τζάκσον Β' (Μπίγκι), γεννήθηκε από ανώνυμη παρένθετη μητέρα το 2002.
Εμπλοκή στην μουσική βιομηχανία
Η MJJ Music ήταν μία Αμερικάνικη δισκογραφική εταιρεία, η οποία ιδρύθηκε από τον Μάικλ Τζάκσον ως θυγατρική της Epic Records. Η δισκογραφική εταιρία ήταν ενεργή από το 1994 έως το 2001. Κυκλοφόρησε περισσότερο μουσική R&B, από καλλιτέχνες όπως Brownstone, 3T και Tatyana Ali. Λόγω των δυσκολιών μεταξύ του Jackson και της μητρικής του εταιρείας (Sony Music), σχετικά με την προώθηση της όλης του καριέρας, ο Τζάκσον αναγκάστηκε να την κλείσει, το 2001, με αποτέλεσμα να μην υπάρξει μέλλον για την MJJ Music στη μουσική βιομηχανία.
Τα τελευταία χρόνια
thumb|left|300px|Φόρος τιμής στον Βασιλιά της Ποπ.
Το 2006 ο Τζάκσον εμφανίστηκε σε τηλεοπτική εκπομπή σε στούντιο ηχογράφησης και το MSNBC ανέφερε ότι δουλεύει σε ένα νέο άλμπουμ με τον will.i.am. Ο Τζάκσον εμφανίστηκε στα World Music Awards στο Λονδίνο στις 15 Νοεμβρίου 2006 όπου έλαβε το βραβείο Diamond. Ο Τζάκσον επέστρεψε στις Ηνωμένες Πολιτείες μετά τα Χριστούγεννα του 2006 για να παραστεί στην κηδεία του Τζέιμς Μπράουν όπου δήλωσε ότι «ο James Brown είναι η μεγαλύτερη έμπνευσή μου».
Το 2007, ο Τζάκσον και η Sony αγόρασαν μια άλλη εταιρεία εκδόσεων μουσικής, τη Famous Music LLC, η οποία ανήκε στο Viacom. Αυτή η συμφωνία του έδωσε τα δικαιώματα στα τραγούδια των Eminem και Beck, μεταξύ άλλων.
Τον Σεπτέμβριο του 2007, ο Jackson εργαζόταν ακόμη για το επόμενο άλμπουμ του, το οποίο δεν ολοκληρώθηκε ποτέ. Το 2008, ο Jackson και η Sony κυκλοφόρησαν το Thriller 25 για να σηματοδοτήσουν την 25η επέτειο του άλμπουμ Thriller. Το άλμπουμ περιείχε το προηγουμένως ακυκλοφόρητο τραγούδι "For All Time". Δύο remix κυκλοφόρησαν ως singles: Το "The Girl Is Mine 2008" (με τον will.i.am), βασισμένο σε μια πρώιμη έκδοση demo του αρχικού τραγουδιού χωρίς τον Paul McCartney και το "Wanna Be Startin 'Somethin' 2008" (με τον Akon). Για τα 50α γενέθλια του Τζάκσον, η Sony BMG κυκλοφόρησε το "King of Pop", μια σειρά που περιείχε τις μεγαλύτερες επιτυχίες του. Ελαφρώς διαφορετικές εκδόσεις κυκλοφόρησαν σε μερικές χώρες, με βάση δημοσκοπήσεις τοπικών οπαδών. Το "King of Pop" βρέθηκε στα top 10 στις περισσότερες χώρες όπου εκδόθηκε.
Τον Μάρτιο του 2009, ο Τζάκσον σε μια συνέντευξη Τύπου στην O2 Arena του Λονδίνου ανακοίνωσε μια σειρά συναυλιών με τίτλο "This Is It". Θα ήταν η πρώτη μεγάλη σειρά συναυλιών του Τζάκσον από τότε που ολοκλήρωσε την HIStory Tour το 1997. Το αρχικό σχέδιο ήταν για 10 συναυλίες στο Λονδίνο, ακολουθούμενες από παραστάσεις στο Παρίσι, τη Νέα Υόρκη και τη Βομβάη. Ο Randy Phillips, πρόεδρος και διευθύνων σύμβουλος της AEG Live, δήλωσε ότι τα κέρδη του Jackson από τις πρώτες 10 συναυλίες θα είναι περίπου 50 εκατομμύρια λίρες Αγγλίας. Οι συναυλίες στο Λονδίνο έφτασαν να είναι 50 μετά το ρεκόρ πωλήσεων εισιτηρίων: πάνω από ένα εκατομμύριο πωλήθηκαν σε λιγότερο από δύο ώρες. Οι συναυλίες ήταν να ξεκινήσουν στις 13 Ιουλίου 2009 και να τελειώσουν στις 6 Μαρτίου 2010. Ο Jackson πρόβαρε στο Λος Άντζελες για την περιοδεία υπό την καθοδήγηση του σκηνοθέτη Kenny Ortega. Οι περισσότερες από αυτές τις πρόβες πραγματοποιήθηκαν στο Staples Center.
Θάνατος
Καλλιτέχνες όπως η Mariah Carey, ο Stevie Wonder, ο Lionel Richie, η Jennifer Hudson, ο Usher και ο αδερφός του Jermaine Jackson τραγούδησαν για να τιμήσουν την μνήμη του, ενώ η Queen Latifah διάβασε το "We Had Him", ένα ποίημα που γράφτηκε από τη Maya Angelou. Η κόρη του Πάρις μίλησε δημόσια για πρώτη φορά, κλαίγοντας είπε στο πλήθος: "Από τότε που γεννήθηκα, ο μπαμπάς ήταν ο καλύτερος πατέρας που θα μπορούσατε να φανταστείτε...και απλά ήθελα να πω ότι τον αγαπώ τόσο πολύ".
Τη στιγμή του θανάτου, ο Τζάκσον είχε χορηγηθεί προποφόλη, λοραζεπάμη και μιδαζολάμη. Διενεργήθηκε έρευνα ανθρωποκτονίας κατά του προσωπικού του γιατρού, Conrad Murray, ο οποίος καταδικάσθηκε το 2011 σε φυλάκιση 4 ετών για το θάνατο του Τζάκσον. Πέρασε 2 χρόνια στη φυλακή και αφέθηκε ελεύθερος το 2013 λόγω καλής διαγωγής.
Στις 25 Ιουνίου 2010, την πρώτη επέτειο του θανάτου του Τζάκσον, θαυμαστές ταξίδεψαν στο Λος Άντζελες για να αποτίσουν φόρο τιμής. Επισκέφτηκαν το αστέρι του Τζάκσον στο Hollywood Walk of Fame, το σπίτι της οικογένειάς του και το πάρκο Memorial Park Forest. Μέλη της οικογένειας του Τζάκσον και στενοί φίλοι έφθασαν για να πληρώσουν φόρους τιμής. Η Katherine επέστρεψε στο Gary, Indiana για να αποκαλύψει ένα μνημείο στην μπροστινή αυλή του οικογενειακού σπιτιού. Το μνημόσυνο συνεχίστηκε με αγρυπνία υπό το φως των κεριών και ειδική παράσταση του "We Are the World".
Μετά θάνατον πωλήσεις
Το πρώτο μεταθανάτιο τραγούδι του Τζάκσον που κυκλοφόρησε ήταν το "This Is It", το οποίο είχε γράψει στις αρχές της δεκαετίας του 1980 με τον Paul Anka. Στις 28 Οκτωβρίου 2009, η Sony κυκλοφόρησε μια ταινία ντοκιμαντέρ με πρόβες, το "Τhis Is It" του Michael Jackson. Παρά την περιορισμένη δέσμευση διάρκειας δύο εβδομάδων, έγινε η ταινία ντοκιμαντέρ ή ταινία συναυλιών με την υψηλότερη απόδοση, με κέρδη άνω των 260 εκατομμυρίων δολαρίων παγκοσμίως. Το κτήμα του Τζάκσον έλαβε το 90% των κερδών. Η ταινία συνοδεύτηκε από ένα ομώνυμο άλμπουμ. Δύο εκδόσεις του "This Is It" εμφανίζονται στο άλμπουμ, το οποίο επίσης περιείχε επιτυχίες του Τζάκσον με τη σειρά με την οποία εμφανίζονται στην ταινία, μαζί με ένα μπόνους  δίσκο με παλαιότερες εκδόσεις demo περισσότερων επιτυχιών του Τζάκσον και ένα ομιλούμενο ποίημα, "Planet Earth". Στα American Music Awards του 2009, ο Τζάκσον κέρδισε τέσσερα μεταθανάτια βραβεία, δύο για τον ίδιο και δύο για το άλμπουμ του Number Ones, φέρνοντας τα συνολικά αμερικανικά μουσικά του βραβεία σε 26.
Κατά τους 12 μήνες μετά το θάνατό του, ο Τζάκσον πούλησε πάνω από 8,2 εκατομμύρια άλμπουμ στις Ηνωμένες Πολιτείες και 35 εκατομμύρια άλμπουμ σε όλο τον κόσμο, καθιστώντας τον ως τον πιο εμπορικό καλλιτέχνη του 2009. Έγινε ο πρώτος καλλιτέχνης που πούλησε ένα εκατομμύριο downloads σε μια εβδομάδα στην ιστορία της download μουσικής, με ρεκόρ 2,6 εκατομμύρια λήψεις των τραγουδιών του. Τα τρία από τα άλμπουμ του, το Thriller, το Number Ones και το Essential Michael Jackson, πωλούσαν περισσότερο από οποιοδήποτε νέο άλμπουμ. Ο Τζάκσον επίσης έγινε ο πρώτος καλλιτέχνης στην ιστορία με 4 από τα 20 πιο δημοφιλή άλμπουμ σε ένα χρόνο στις Ηνωμένες Πολιτείες. Μετά από αυτή την αύξηση των πωλήσεων, η Sony επεκτείνει τα δικαιώματά της διανομής για το υλικό του Τζάκσον, το οποίο επρόκειτο να λήξει το 2015. Στις 16 Μαρτίου 2010, η Sony Music Entertainment, η οποία πρωτοστάτησε από το τμήμα Columbia / Epic Label Group, υπέγραψε μια νέα συμφωνία με το ακίνητο του Jackson για να επεκτείνει τα δικαιώματα διανομής στον κατάλογο μέχρι το 2017 και να κυκλοφορήσει δέκα νέα δίσκους και διάφορα άλλα πρότζεκτ.
Στις 4 Νοεμβρίου 2010, η Sony ανακοίνωσε το πρώτο μεταθανάτιο άλμπουμ ονόματι Michael, κυκλοφόρησε στις 14 Δεκεμβρίου του ίδιου έτους, με το διαφημιστικό single, "Breaking News", που κυκλοφόρησε στο ραδιόφωνο στις 8 Νοεμβρίου. Η Sony Music πλήρωσε το ακίνητο του Τζάκσον 250 εκατομμυρίων δολαρίων για τη συμφωνία, συν τα δικαιώματα, καθιστώντας το το πιο ακριβό συμβόλαιο μουσικής που αφορά έναν μόνο καλλιτέχνη στην ιστορία. Η εταιρεία βιντεοπαιχνιδιών Ubisoft ανακοίνωσε ένα παιχνίδι χορού-τραγουδιού που κυκλοφόρησε το 2010, Michael Jackson: The Experience. ήταν ένα από τα πρώτα παιχνίδια που χρησιμοποίησαν τα συστήματα Kinect και PlayStation Move, τα συστήματα κάμερας ανίχνευσης κίνησης για το Xbox 360 της Microsoft και το PlayStation 3 της Sony αντίστοιχα. Στις 3 Νοεμβρίου 2010, το Cirque du Soleil ανακοίνωσε ότι θα κάνει την περιοδεία Michael Jackson: Immortal World Tour τον Οκτώβριο του 2011 στο Μόντρεαλ, και μόνιμο show στο Λας Βέγκας. Παραγωγή αξίας 57 εκατομμυρίων δολαρίων σε συνδυασμό με την παραγωγή μουσικής και χορογραφίας του Τζάκσον με την καλλιτεχνική, χορευτική και εναέρια επίδειξη του Cirque με τη συμμετοχή 65 καλλιτεχνών. Στις 3 Οκτωβρίου 2011, ανακοινώθηκε ένα άλμπουμ soundtrack που θα συνοδεύει την περιοδεία Immortal. Ένα δεύτερο, μεγαλύτερο και πιο θεατρικό show το Michael Jackson: One by Cirque du Soleil, σχεδιασμένο για παραμονή στο θέρετρο Mandalay Bay στο Λας Βέγκας, ανακοινώθηκε στις 21 Φεβρουαρίου 2013. Οι παραστάσεις ξεκίνησαν στις 23 Μαΐου 2013 σε ένα πρόσφατα ανακαινισμένο θέατρο σε κρίσιμη και εμπορική επιτυχία.
Στις 31 Μαρτίου 2014, η Epic Records ανακοίνωσε το δεύτερο μεταθανάτιο δίσκο Xscape, το οποίο περιέχει οκτώ ακυκλοφόρητα τραγούδια. Κυκλοφόρησε στις 13 Μαΐου 2014. Τον Μάιο του 2014, ο James Safechuck μήνυσε το κτήμα του Τζάκσον, ισχυριζόμενος ότι ο Τζάκσον τον κακοποιούσε σεξουαλικά από την ηλικία των 10 έως περίπου 14 ή 15 ετών. Κατά τη διάρκεια των Βραβείων Billboard του 2014 στις 18 Μαΐου, εμφανίστηκε στη σκηνή ένα ολόγραμμα του Τζάκσον, χορεύοντας στο "Slave to the Rhythm", ένα από τα κομμάτια από το άλμπουμ Xscape. Αργότερα το ίδιο έτος, οι Queen κυκλοφόρησαν τρία ντουέτα που είχε ηχογραφήσει ο Freddie Mercury με τον Τζάκσον τη δεκαετία του 1980. Τον Δεκέμβριο του 2015, το Thriller έγινε το πρώτο άλμπουμ στις Ηνωμένες Πολιτείες που ξεπέρασε τα 30 εκατομμύρια αντίτυπα, πιστοποιώντας ότι ήταν 30× πλατινένιο. Ένα χρόνο αργότερα, το άλμπουμ είχε πιστοποιηθεί και πάλι 33× πλατινένιο, ξεπερνώντας τα 33 εκατομμύρια αντίτυπα μετά την προσθήκη των Soundscan streaming και των downloads σε πιστοποιήσεις άλμπουμ.
Τα κέρδη του Τζάκσον αυξήθηκαν μετά το θάνατό του. Σύμφωνα με μια έκθεση του Forbes το 2016, είναι ο πιο εμπορικός διάσημος κάθε χρόνο από το θάνατό του, με κέρδη εκατομμυρίων ετησίως (825 εκατομμύρια δολάρια το 2016). Ένα νέο άλμπουμ με συλλεκτικά κομμάτια ονόματι Scream, κυκλοφόρησε στις 29 Σεπτεμβρίου 2017. Τον Ιούλιο του 2018, η Sony / ATV αγόρασε το μερίδιο της ιδιοκτησίας του Τζάκσον στο EMI για $287,5 εκατομμύρια.
Δισκογραφία
Studio Albums
Ανθολογίες
Άλλες Κυκλοφορίες
Άλλες Κυκλοφορίες
La Toya Jackson
Silk Electrik
Donna Summer
Pipes of Peace
Somebody's Watching Me
Jermaine Jackson
Dream Street
Centipede
We Are The World
Eaten Alive
Looking Back To Yesterday
Characters
Bad
The Simpsons Sing the Blues
Love's Alright
HIStory: Past, Present and Future, Book I
Brotherhood
Blood on the Dance Floor: HIStory in the Mix
Ghosts - Deluxe Collector Box Set
Invincible
no album
The Ultimate Collection
Thriller - 25th Anniversary Edition
King of Pop
Got to Be There
Dangerous
Michael Jackson's This Is It
Magicians of the Century
Michael
Μάικλ Τζάκσον (Σόλο Καλλιτέχνης)
Η παγκόσμια περιοδεία Bad, ήταν η πρώτη σόλο περιοδεία του Μάικλ. Ξεκινώντας από το Τόκιο, η περιοδεία διήρκεσε 16 μήνες, στη διάρκεια της οποίας ο Τζάκσον επισκέφθηκε 15 χώρες και παρακολουθώντας την πάνω από 4 εκατομμύρια άνθρωποι. Οι 7 sold out συναυλίες στο στάδιο Wembley του Λονδίνου, προσέγγισαν περισσότερους από μισό εκατομμύριο ανθρώπους - συμπεριλαμβάνοντας την πριγκίπισσα της Ουαλίας Νταϊάνα με τον πρίγκηπα της Ουαλίας Κάρολο, και θέτοντας ένα νέο παγκόσμιο ρεκόρ του καλλιτέχνη με τις περισσότερες συναυλίες σε εκείνο το στάδιο. Η περιοδεία Bad αργότερα αναγνωρίστηκε ως η περιoδεία με την μεγαλύτερη ακροαματικότητα και η πιο επικερδής, έχοντας αποφέρει συνολικά πάνω από 125 εκατομμύρια δολάρια.
Η παγκόσμια περιοδεία των 69 συναυλιών Dangerous προσέλκυσε σχεδόν 3,5 εκατομμύρια οπαδούς. Το πολυδάπανο στήσιμο των σκηνικών για τις συναυλίες πήρε κοντά τρεις μέρες για να δημιουργηθεί: 20 φορτηγά εξοπλισμού είχαν τοποθετηθεί σε αεροπλάνα για να ταξιδέψουν σε όλο τον κόσμο. Ανήσυχος από τους ισχυρισμούς για την σεξουαλική κακοποίηση ανηλίκου, ο Τζάκσον ακύρωσε το υπόλοιπο της περιοδείας του.
Ξεκινώντας από την Πράγα, στις 7 Σεπτεμβρίου 1996, η σειρά συναυλιών προσέλκυσε περισσότερους από 4,5 εκατομμύρια οπαδούς από 58 πόλεις σε 58 χώρες ανά τον κόσμο. Ο μέσος όρος παρακολούθησης των συναυλιών ήταν 54,878. Η παγκόσμια περιοδεία HIStory τελείωσε στις 15 Οκτωβρίου 1997 στο Durban της Νότιας Αφρικής.
Το ξεκίνημα αυτής της περιοδείας επρόκειτο να γίνει στο O2 Arena του Λονδίνου για 50 παραστάσεις. Οι παραστάσεις θα κρατούσαν από τον Ιούλιο του 2009 ως τον Μάρτιο του 2010 ενώ τα κονσέρτα του This Is It ανακοινώθηκαν σε μια συνέντευξη τύπου. Οι πωλήσεις εισιτηρίων έσπασαν κάθε ρεκόρ και οι πωλήσεις των δίσκων του εκτοξεύτηκαν. Η AEG Live ανέφερε ότι μόνο οι πρώτες 10 συναυλίες έφεραν κέρδος 50 εκατομμυρίων δολαρίων. Ο Μάικλ Τζάκσον πέθανε στις 25 Ιουνίου 2009 από καρδιακή προσβολή, μόλις 2 εβδομάδες πριν το μεγάλο comeback του, κάνοντας το This Is It το καλύτερο σόου που δεν πραγματοποιήθηκε. Η Columbia Pictures απέκτησε τα πλάνα από τις πρόβες και το κυκλοφόρησε ως ένα ντοκιμαντέρ, Michael Jackson's This Is It.
Εξωτερικοί σύνδεσμοι
Κατηγορία:Ποπ μουσικοί Κατηγορία:Αμερικανοί τραγουδιστές Κατηγορία:Αμερικανοί μουσικοί Κατηγορία:Αμερικανοί χορευτές  Κατηγορία:Νικητές World Music Awards Κατηγορία:Βραβευμένοι με Γκράμι Κατηγορία:Βραβευμένοι με Brit Κατηγορία:Αμερικανοί ευεργέτες Κατηγορία:Αμερικανοί χορογράφοι
Τηλεφωνική κάρτα
Τηλεφωνική κάρτα είναι μια μικρή πλαστική κάρτα όπως περίπου η πιστωτική που μπορεί να χρησιμοποιηθεί για τηλεφωνικές κλήσεις. Αυτές οι κάρτες υπάρχουν σε κανονική και ηλεκτρονική μορφή. Μια κανονική κάρτα μπορεί να αγοραστεί σε ένα κατάστημα ή περίπτερο, ενώ μια ηλεκτρονική μέσω διαδικτύου. Όλες οι τηλεφωνικές κάρτες συνήθως έχουν τα εξής χαρακτηριστικά: τηλεφωνικό νούμερο χωρίς χρέωση για τη σύνδεση, κωδικό πελάτη και κωδικό πρόσβασης (PIN).
Κατηγορίες τηλεφωνικών καρτών
μικρογραφία|260x260εσ|Ιταλική τηλεφωνική κάρτα από το 1951 Οι τηλεφωνικές κάρτες μπορούν να διαιρεθούν σε δύο υποκατηγορίες. Υπάρχουν οι λεγόμενες τηλεκάρτες και οι χρονοκάρτες. Στις τηλεκάρτες το διαθέσιμο υπόλοιπο μονάδων για κλήσεις, αποθηκεύεται πάνω στην ίδια την κάρτα (συνήθως σε ένα τσιπ) ενώ στις χρονοκάρτες το υπόλοιπο καταχωρείται στο κεντρικό υπολογιστικό σύστημα της εταιρίας που τις εκδίδει. Οι τηλεκάρτες συνήθως εκδίδονται από οργανισμούς τηλεφωνικού δικτύου ενώ οι χρονοκάρτες από ιδιωτικές εταιρίες.
Οι τηλεφωνικές κάρτες σαν συλλεκτικό αντικείμενο
Οι τηλεκάρτες και οι χρονοκάρτες διακοσμούνται με παραστάσεις, όπως πορτρέτα διασημοτήτων, ιστορικές εικόνες, εντυπωσιακές φωτογραφίες ή ακόμα και διαφημίσεις. Καθώς η παραγωγή του κάθε θέματος είναι περιορισμένη, αυτό οδήγησε στην ανάπτυξη ενός συλλεκτικού κινήματος τηλεκαρτών και χρονοκαρτών. Στην Αγγλία η συλλογή τηλεφωνικών καρτών ονομάζεται "fusilately" ενώ στην Αμερική "telegery". Στο παγκόσμιο διαδίκτυο υπάρχουν ιστότοποι που ασχολούνται με το χόμπι της συλλογής τηλεκαρτών, όπως το Colnect που προσφέρει ένα αρκετά ενημερωμένο κατάλογο συλλεκτικών τηλεφωνικών καρτών.
Κωνσταντίνος Αθ. Χριστόπουλος
Ο Κωνσταντίνος Χριστόπουλος (1916 - Δεκέμβριος 1992) ήταν Έλληνας δικηγόρος και πολιτικός.
Βιογραφία
Γεννήθηκε το 1916. Ακολούθησε νομικές σπουδές και άσκησε το δικηγορικό λειτούργημα.
Εξελέγη βουλευτής Αργολιδοκορινθίας αρχικά με το Κόμμα Φιλελευθέρων το 1951 και μετά με την Φιλελεύθερη Δημοκρατική Ένωση το 1956 και βουλευτής Κορινθίας ως ανεξάρτητος Φιλελεύθερος το 1961 και μετά με τη Νέα Δημοκρατία το 1974.
Ήταν παντρεμένος με την Ντόρις, και είχαν μία κόρη, την Ιόλη. Πέθανε το 1992 και κηδεύτηκε στις 8 Δεκεμβρίου, από το Πρώτο Νεκροταφείο Αθηνών.
Πηγές
Κατηγορία:Βουλευτές Αργολιδοκορινθίας Κατηγορία:Βουλευτές Κορινθίας Κατηγορία:Βουλευτές εκλεγμένοι με την ΕΡΕ Κατηγορία:Βουλευτές εκλεγμένοι με τη Νέα Δημοκρατία Κατηγορία:Βουλευτές εκλεγμένοι με τη Δημοκρατική Ένωση (1956)
Φάλαγγα
thumb|right|350px|Μακεδονική φάλαγγα
Με τον όρο φάλαγγα ονομάστηκε στην αρχαία Ελλάδα η παραλληλόγραμμη διάταξη μάχης με ιδιαίτερη οργάνωση από οπλίτες που πολεμούσαν σε πυκνή παράταξη με τα δόρατά τους προτεταμένα. Οι οπλίτες αυτοί, έφεραν βαρύ οπλισμό και μεγάλες ασπίδες. Κατά συνέπεια, η φάλαγγα ήταν σαν μια κινούμενη μάζα ανθρώπων και μετάλλου, καθώς κάθε οπλίτης έφερε οπλισμό που ξεπερνούσε τα 25 κιλά.
Οι δημιουργοί της φάλαγγας
Δημιουργοί και οργανωτές αυτού του είδους της στρατιωτικής παράταξης φέρονται στη Παγκόσμια Ιστορία οι Αρχαίοι Έλληνες. Πρώτος ο Όμηρος στην Ιλιάδα είναι εκείνος που κάνει χρήση του όρου με τη γενική σημασία της πολεμικής παράταξης. Ωστόσο, πρώτος ο Μιλτιάδης χρησιμοποίησε τη φάλαγγα σε μάχη. Αργότερα, ο Επαμεινώνδας θα εφαρμόσει με την φάλαγγα του, μια τακτική που έμεινε στην ιστορία ως λοξή φάλαγγα, επειδή δεν εμπλεκόταν ολόκληρος ο σχηματισμός σε μάχη την ίδια στιγμή αλλά σταδιακά, και ήταν ενισχυμένη με περισσότερο βάθος στο σημείο που θα αντιμετώπιζε την ισχυρότερη μονάδα του εχθρού. Κατά τους Μακεδονικούς χρόνους φάλαγγα πλέον ονομάζεται και το, υπό ενός εκάστου στρατηγού – αρχηγού, στράτευμα, όπως η φάλαγγα του Φιλίππου, η φάλαγγα του Περδίκκα κλπ. Πράγμα που σημαίνει ότι το είδος αυτό στρατιωτικού σχηματισμού είχε πλέον γενικευθεί στον ελλαδικό χώρο. Αυτό ερχόταν σε αντίθεση με την κατά ομάδες ή φυλές παράταξη των «βαρβάρων» χωρίς όμως τη συγκρότηση του βάθους και τη συνοχή της ελληνικής φάλαγγας.
Τα χαρακτηριστικά
Η κύρια τακτική που εφάρμοζε η φάλαγγα ήταν ο ωθισμός, η άσκηση, δηλαδή, πιέσεως στην αντίπαλη παράταξη. Πιο συγκεκριμένα, οι πίσω γραμμές έσπρωχναν (ωθούσαν) τις μπροστινές, οι οποίες με την σειρά τους, έσπρωχναν τις πρώτες γραμμές του εχθρού. Έτσι, στις πρώτες 2-4 γραμμές της αντίπαλης παράταξης, ασκούνταν τρομερή πίεση, με αποτέλεσμα πολλοί πολεμιστές, μην αντέχοντας, να πέφτουν στο έδαφος και να ποδοπατούνται από την προελαύνουσα αντίπαλη παράταξη. Κατά αυτόν τον τρόπο κρίνονταν, κυρίως, οι μάχες μεταξύ οπλιτών, για αυτό και οι νεκροί της σύγκρουσης ήταν λίγοι. Εκεί όπου υπήρχαν οι περισσότερες απώλειες, ήταν η καταδίωξη, κατά την οποία οι ηττημένοι οπλίτες διέλυαν τον σχηματισμό τους και υποχωρούσαν άτακτα. Συνεπώς, οι οπλίτες που υπηρετούσαν στη φάλαγγα έπρεπε να είναι γυμνασμένοι και να έχουν εξαιρετική φυσική κατάσταση.
Η σπαρτιατική φάλαγγα
Η Σπαρτιατική φάλαγγα αποτελούσε την καλύτερη της εποχής της, επειδή λόγω της σπαρτιατικής νομοθεσίας, οι Σπαρτιάτες πολίτες δεν ήταν υποχρεωμένοι να εργάζονται (καθώς έβγαζαν τα προς το ζην από τους είλωτες) αλλά να εξασκούνται καθημερινά στην πολεμική τέχνη, έτσι ώστε να έχουν μυϊκή δύναμη και να βρίσκονται σε καλή φυσική κατάσταση. Εν αντιθέσει, οι πολίτες των υπόλοιπων ελληνικών πόλεων-κρατών εργάζονταν για να μπορούν να συντηρήσουν εαυτόν και οικογένεια, καθώς και να αγοράσουν τον εξοπλισμό τους, με αποτέλεσμα να μην είναι μυημένοι στην πολεμική τακτική όσο οι Σπαρτιάτες. Ωστόσο, με τη πάροδο του χρόνου η σπαρτιατική φάλαγγα έχασε την αξία και την φήμη της λόγω της συνεχούς μείωσης των Σπαρτιατών πολιτών, αποτέλεσμα της φθοράς από τους μακροχρόνιους επαναλαμβανόμενους πολέμους με το γειτονικό Άργος και τους Μεσσήνιους είλωτες.
Ανάλογα δε του σχηματισμού και της θέσεως που ελάμβανε προς αντιμετώπιση του εχθρού ή επίθεση κατ΄ αυτού ονομαζόταν πλαγία ή λοξή, ορθία ή ορθή, αμφίστομος, αντίστομος, (κατά) παραγωγή, (κατά) επαγωγή, ετερόστομος, και ομοιόστομος. Στη περίπτωση όμως της επίθεσης προχωρούσε με σταθερό βηματισμό διατηρώντας τον ακριβή σχηματισμό. Εμπνευστής της λοξής φάλαγγας ήταν ο Επαμεινώνδας.
Κατά τους ρωμαϊκούς χρόνους οι Ρωμαίοι υιοθέτησαν αυτή τη στρατιωτική τακτική της φάλαγγας ονομάζοντάς την Λεγεώνα. Και αυτή στη συνέχεια οι Βυζαντινοί την μετονόμασαν στον αρχικό όρο φάλαγγα. Πολλούς αιώνες μετά επανεμφανίζεται στη στρατιωτική οργάνωση των Ευρωπαϊκών στρατευμάτων. Σήμερα η ανάπτυξη του πυροβολικού και των μέσων χειροβομβίδων, ναρκών κλπ δεν επιτρέπει τις πυκνές διατάξεις της κλασσικής φάλαγγας ούτε στο πεδίο της μάχης αλλά ούτε και σε χώρους προπαρασκευής όπου σε αντίθεση ισχύει η διασπορά, με αποτέλεσμα η φάλαγγα αυτή καθαυτή ως παράταξη να έχει εγκαταλειφθεί.
Η έννοια της φάλαγγας σήμερα
Σήμερα η λέξη "φάλαγγα" έχει περιορισθεί στην έννοια της κατά βάθος διάταξης στρατιωτικού σχηματισμού του οποίου τα επιμέρους τμήματα, σε αντίθεση με την παράταξη, τάσσονται σε βάθος όπισθεν αλλήλων. Αυτή η διάταξη χρησιμοποιείται κατά κανόνα ως διάταξη κίνησης προσωπικού ή οχημάτων. Επίσης, ο όρος χρησιμοποιείται και για παρέλαση οχημάτων.
Εξωτερικοί σύνδεσμοι
Κατηγορία:Στρατιωτική τακτική Κατηγορία:Αρχαιοελληνική στρατιωτική ορολογία
Καθεδρικός της Ουψάλα
Ο Καθεδρικός της Ουψάλα (στα σουηδικά: Uppsala domkyrka) ανήκει στην Εκκλησία της Σουηδίας, που ακολουθεί το Λουθηρανικό δόγμα, και αποτελεί την έδρα της Αρχιεπισκοπής της Ουψάλα. Εκεί γίνεται η στέψη των βασιλιάδων της Σουηδίας.
Με μέγιστο ύψος 118,7 μ. είναι η υψηλότερη εκκλησία στις σκανδιναβικές χώρες. Το μεγαλύτερο τμήμα του ναού κατασκευάστηκε μεταξύ 1272 και 1420. Το δυτικό τμήμα του ολοκληρώθηκε στα μέσα του 15ου αιώνα και λίγο αργότερα κατασκευάστηκαν οι δύο πύργοι. Το 1702 υπέστη μεγάλες καταστροφές από πυρκαγιά. Τη δεκαετία του 1970 έγιναν εργασίες ανακαίνισης στο ναό, που αποκάλυψαν πολλές μεσαιωνικές νωπογραφίες, οι οποίες μετά τη Μεταρρύθμιση είχαν καλυφθεί με ασβέστη.
Στο Καθεδρικό της Ουψάλα είναι θαμμένοι ο προστάτης άγιος του νορβηγικού έθνους, βασιλιάς Ερρίκος Θ΄ της Σουηδίας, οι βασιλιάδες Γουσταύος  Α΄ της Σουηδίας και Ιωάννης Γ΄ της Σουηδίας, ο Κάρολος Λινναίος, ο Olaus Rudbeck, ο Εμάνουελ Σβέντενμποργκ και πολλοί αρχιεπίσκοποι.
Δίαλλος ο Σμυρναίος
Ο Δίαλλος υιός του Πόλλιδος από τη Σμύρνη (Δίαλλος ο Σμυρναίος) υπήρξε αρχαίος Έλληνας Μικρασιάτης ολυμπιονίκης στο παγκράτιο παίδων στην 152η Ολυμπιάδα, το 172 π.Χ.
Βιογραφικά στοιχεία
Δεν είναι πολλά πράγματα γνωστά για τον Δίαλλο. Είναι γνωστό, πως υπήρξε μόλις ο δεύτερος ολυμπιονίκης από την αρχαία Σμύρνη, σχεδόν μισή χιλιετία μετά τη νίκη του Σμυρναίου πυγμάχου Ονόμαστου στην 23η Ολυμπιάδα το 688 π.Χ. Σύμφωνα με τον Παυσανία υπήρξε ο πρώτος παγκρατιαστής ολυμπιονίκης από όλη την Ιωνία:
"ΔΙΑΛΛΟΣ Ο ΠΟΛΛΙΔΟΣ ΑΝΑΚΕΙΤΑΙ, ΓΕΝΟΣ ΜΕΝ ΣΜΥΡΝΑΙΟΣ, ΙΩΝΩΝ ΔΕ ΠΡΩΤΟΣ ΛΑΒΕΙΝ ΕΝ ΟΛΥΜΠΙΑΙ ΦΗΣΙΝ ΟΥΤΟΣ Ο ΔΙΑΛΛΟΣ ΠΑΓΚΡΑΤΙΟΥ ΣΤΕΦΑΝΟΝ ΕΝ ΠΑΙΣΙΝ"
Εξωτερικοί σύνδεσμοι
Κατηγορία:Αρχαίοι Σμυρναίοι ολυμπιονίκες Κατηγορία:Αρχαίοι Έλληνες Ολυμπιονίκες Κατηγορία:Αρχαίοι ολυμπιονίκες του παγκράτιου παίδων‎ Κατηγορία:Αρχαίοι ολυμπιονίκες (2ος αιώνας π.Χ.) Κατηγορία:Μικρασιατικός Ελληνισμός
Μαξ Λίντερ
Ο Μαξ Λίντερ (Γαλλικά: Max Linder (1883 -1925) καλλιτεχνικό ψευδώνυμο του Γκαμπριέλ-Μαξιμιλιάν Λεβιέλ ήταν Γάλλος ηθοποιός και σκηνοθέτης της εποχής του βωβού κινηματογράφου, ο πρώτος αστέρας με παγκόσμια ακτινοβολία και διεθνή καριέρα.
Βιογραφία
αριστερά|μικρογραφία|Ο Μαξ Λίντερ, 1917 μικρογραφία|250x250εσ|Ο Μαξ Λίντερ στα Επτά χρόνια γρουσουζιά, 1921 Ο Μαξ Λίντερ γεννήθηκε στις 16 Δεκεμβρίου 1883 στο Σαιν-Λουμπές της Γιρόνδης, κοντά στο Μπορντώ. Το πραγματικό του όνομα ήταν Γκαμπριέλ Μαξιμιλιάν Λεβιέλ και μεγάλωσε σε οικογένεια ευκατάστατων οινοπαραγωγών. Το 1899, εγγράφηκε στο Ωδείο του Μπορντώ και σύντομα κέρδισε το πρώτο βραβείο στην κωμωδία και το δεύτερο βραβείο στην τραγωδία. Άρχισε την καλλιτεχνική καριέρα του στο Θέατρο του Μπορντώ από το 1901 έως το 1904, ερμηνεύοντας έργα του Μολιέρου, Πιερ Κορνέιγ και Αλφρέ ντε Μυσσέ. Το 1904 εγκαταστάθηκε στο Παρίσι όπου έπαιζε δευτερεύοντες θεατρικούς ρόλους. Έκανε την πρώτη του εμφάνιση στον κινηματογράφο το 1905 σε ταινίες μικρού μήκους του Σαρλ Πατέ και από το 1908 αφιερώθηκε αποκλειστικά στην κινηματογραφική κωμωδία. Ήταν ο πιο επιτυχημένος κωμικός του γαλλικού κινηματογράφου και της Ευρώπης την περίοδο πριν από τον Α' Παγκόσμιο Πόλεμο και την άνοδο του Τσάρλι Τσάπλιν, ο οποίος τον παραδεχόταν ως δάσκαλό του.
Ο Μαξ Λίντερ δημιούργησε έναν συγκεκριμένο χαρακτήρα, με κομψά ρούχα και ημίψηλο καπέλο, ο κλασικός τύπος του Γάλλου δανδή, που αγαπήθηκε από το γυναικείο κοινό εκείνης της εποχής και προκαλούσε αναστάτωση σε κάθε εμφάνισή του. Στους ρόλους του ενσάρκωνε έναν πλούσιο άντρα που συχνά βρίσκονταν μπλεγμένος σε περιπέτειες λόγω της αδυναμίας του για τις όμορφες γυναίκες και την καλή ζωή. Με αυτόν τον χαρακτήρα δημιούργησε έναν από τους πρώτους αναγνωρίσιμους χαρακτήρες κινηματογραφικών ταινιών που εμφανίστηκε σε διαδοχικές κωμωδίες.
Η μεγάλη επιτυχία του σε παγκόσμιο επίπεδο, θεωρείται ο πρώτος αστέρας του κινηματογράφου, τον έκανε ήδη από το 1912 τον υψηλότερα αμειβόμενο ηθοποιό στη Γαλλία, το 1914 η αμοιβή του έφτανε το αστρονομικό ποσό για τα δεδομένα της εποχής του ενός εκατομμυρίου φράγκων ετησίως. Εκείνη την εποχή, άρχισε να σκηνοθετεί ταινίες, μια δραστηριότητα στην οποία ήταν εξίσου εξειδικευμένος, και να γράφει σενάρια. Ο απόλυτος έλεγχος των ταινιών του έφερε θετικά αποτελέσματα τόσο από άποψη κριτικής όσο και εμπορικά. Οι ταινίες που έκανε ο Λίντερ κατά τη διάρκεια αυτής της περιόδου θεωρούνται γενικά οι καλύτερες.
Το ξέσπασμα του Α' Παγκοσμίου Πολέμου το 1914 έθεσε προσωρινό τέλος στην κινηματογραφική καριέρα του. Ο Λίντερ στρατολογήθηκε στον γαλλικό στρατό, αλλά λόγω προβλημάτων υγείας τοποθετήθηκε οδηγός αποστολής μεταξύ του Παρισιού και της πρώτης γραμμής. Σύντομα απολύθηκε από τα καθήκοντά του λόγω τραυματισμού - φήμες για θάνατό του, εν τω μεταξύ, είχαν προκαλέσει στο κοινό του πραγματική υστερία - και πέρασε το υπόλοιπο του πολέμου διασκεδάζοντας τα στρατεύματα και κάνοντας ταινίες. Κατά τη διάρκεια αυτής της περιόδου ο Λίντερ είχε την πρώτη σοβαρή κρίση κατάθλιψης.
Το 1916 πήγε στις Ηνωμένες Πολιτείες με συμβόλαιο με τα Essanay Studios, όπου εκείνη την εποχή εργαζόταν επίσης και ο Τσάρλι Τσάπλιν, με τον οποίο γνωρίστηκε τότε προσωπικά. Δεν είχε την επιτυχία που περίμενε και επέστρεψε στη Γαλλία το 1918.
Σε μια δεύτερη επιστροφή στο Χόλυγουντ το 1919, πρωταγωνίστησε σε τρεις ταινίες μεγάλου μήκους, με σημαντικότερη την γνωστή στις Ηνωμένες Πολιτείες ως The Three Must-Get-Theres, βασισμένη στο έργο του Αλέξανδρου Δουμά, Οι Τρεις Σωματοφύλακες.
Κατά την επιστροφή στη Γαλλία, ο Μαξ Λίντερ έκανε μεταξύ άλλων και μια περίεργη ταινία το 1924 με σκηνοθέτη τον Αμπέλ Γκανς, που συνδύαζε την κωμωδία και τον τρόμο: ''Au secours! (Βοήθεια!)'', στην οποία αναδείχθηκε για μία ακόμη φορά το ταλέντο του.
Θεωρείται ότι από την αρχή της καριέρας του το 1905 έως το 1925 ο Λίντερ εμφανίστηκε σε περισσότερες από 400 ταινίες, οι περισσότερες μικρού μήκους. Από αυτές, 212 ταυτοποιήθηκαν ενώ πολύ λιγότερες έχουν σωθεί και αποκατασταθεί.
Θάνατος
Ως συνέπεια της πολεμικής του θητείας, ο Λίντερ υπέφερε από προβλήματα υγείας, όπως περιόδους σοβαρής κατάθλιψης και διανοητικών διαταραχών, που τον οδήγησαν στη χρήση ναρκωτικών. Τον Αύγουστο 1923 παντρεύτηκε τη νεαρή Νινέτ Πήτερς. Στις 31 Οκτωβρίου 1925 ο Μαξ Λίντερ και η σύζυγός του βρέθηκαν νεκροί σε ξενοδοχείο όπου διέμεναν. Η επίσημη εκδοχή ήταν αυτοκτονία. Πιθανότατα, ο Λίντερ ανάγκασε τη σύζυγό του να πάρει βαρβιτουρικά και στη συνέχεια κατανάλωσε και ο ίδιος μεγάλη ποσότητα και έκοψε τις φλέβες τους. Και οι δύο πέθαναν το βράδυ ως αποτέλεσμα των τραυματισμών τους, ο θάνατος του Μαξ Λιντέρ καταγράφηκε την 1η Νοεμβρίου μισή ώρα μετά τα μεσάνυχτα.
Εξωτερικοί σύνδεσμοι
Κατηγορία:Γάλλοι άνδρες ηθοποιοί βωβών ταινιών Κατηγορία:Γάλλοι σκηνοθέτες βωβών ταινιών
Κλειώ (αποσαφήνιση)
Το όνομα Κλειώ μπορεί να αναφέρεται στα παρακάτω:
Μυθολογία
Αστρονομία
Πλοία
Βέλο Βερονέζε
Το Βέλο Βερονέζε (ιταλικά: Velo Veronese) είναι ιταλικός δήμος στην Επαρχία της Βερόνας, στην περιφέρεια του Βένετου.
Παραπομπές
Κατηγορία:Δήμοι της Επαρχίας της Βερόνας
Δήμος Μαραθώνος
Ο Δήμος Μαραθώνος είναι Δήμος της Περιφέρειας Αττικής που συστάθηκε με την εφαρμογή του αυτοδιοικητικού Προγράμματος Καλλικράτης. Ο Δήμος σχηματίστηκε με τη συνένωση των προϋπαρχόντων Δήμων Νέας Μάκρης και Μαραθώνος και των κοινοτήτων Γραμματικού και Βαρνάβα. Η έκταση του νέου Δήμου είναι 226,55 τ.χλμ. και ο πληθυσμός του ανέρχεται σε 33.423 κατοίκους, σύμφωνα με την Απογραφή του 2011. Ως έδρα του ορίστηκε ο Μαραθώνας.
Πρώτος διευρυμένος δήμος Μαραθώνος
Ο Δήμος Μαραθώνος συστάθηκε για πρώτη φορά το 1835 και απετέλεσε έναν από τους επτά τότε δήμους της Επαρχίας Αττικής. Καταλάμβανε μεγάλο τμήμα της Ανατολικής Αττικής και συνόρευε με τους δήμους Περαία στα βόρεια, Αραφήνος στα νότια, Αχαρνών και Αμαρυσσίας στα δυτικά, ενώ βρεχόταν ανατολικά από τον Νότιο Ευβοϊκό κόλπο. Ο δήμος είχε έδρα τον Μαραθώνα και μέσα στα όριά του συμπεριλαμβάνονταν οι οικισμοί Γραμματικό, Βαρνάβας, Κιούρκα (Αφίδνες), Σπατατζίκι (Πευκόφυτο), Ραπεντόσα (Ανατολή), Ξυλοκέριζα, Σταμάτα, Βελλιαντζίκι (Μικροχώρι), Αμυγδαλέζα, Μάζι (Πολυδένδρι), Γεροσακούλι,  Μπρέξιζα και Σπάτα. Ο δήμος παρέμεινε σχεδόν αμετάβλητος μέχρι το 1912, οπότε με την τότε διοικητική διαίρεση καταργήθηκαν οι διευρυμένοι δήμοι και αντικαταστάθηκαν από μικρότερες κοινότητες. Στην περιοχή του πρώην Δήμου Μαραθώνα συγκροτήθηκαν οι κοινότητες Αφιδνών, Γραμματικού, Βαρνάβα, Καπανδριτίου και Μαραθώνα.
Κοινότητα Μαραθώνος
right|thumb|Ο δήμος Μαραθώνας του σχεδίου Καποδίστριας Η κοινότητα Μαραθώνα που αποτέλεσε το αμεσότερο διάδοχο σχήμα του πρώην δήμου αφού συμπεριλάμβανε την παλαιότερη έδρα περιλάμβανε επίσης τους οικισμούς Σταμάτα, Διόνυσος, Καλέντζι, Αμυγδαλέζα, Μπέης, Ραπεντόσα, Ξυλοκέριζα, Πλεξίδα και Βρανάς. Η κοινότητα συρρικνώθηκε το 1926 με την απόσπαση της κοινότητας Νέας Μάκρης και στη συνέχεια το 1929 με την απόσπαση της κοινότητας Σταμάτας. Το 1989 η κοινότητα Μαραθώνα αναγνωρίστηκε σε δήμο.
Παραπομπές
Ακυρο...
Πηγές
Μαραθωνας
Δημοψήφισμα για την ανεξαρτησία της πρώην Γιουγκοσλαβικής Δημοκρατίας της Μακεδονίας
Ανεξαρτητοποίηση
Στις 11 Νοεμβρίου του 1990 διεξήχθησαν οι πρώτες ελεύθερες πολυκομματικές εκλογές στην τότε ΣΔΜ της σοσιαλιστικής Γιουγκοσλαβίας με τη συμμετοχή 18 κομμάτων για τις 120 θέσεις της Συνέλευσης (Собрание), δηλαδή του κοινοβουλίου. Μια απο τις πρώτες ενέργειες της νέας πολυκομματικής Συνέλευσης ήταν να προβεί σε μία διακήρυξη κυριαρχίας της ΣΔΜ και στη συνέχεια, στις 7 Ιουνίου 1991, αποφάσισε το σβήσιμο (бришење) του όρου Σοσιαλιστική από την ονομασία της χώρας.
Το δημοψήφισμα του 1991
Με απόφαση της Συνέλευσης, στις 8 Σεπτεμβρίου 1991 διεξήχθη δημοψήφισμα με το ερώτημα: Το δημοψήφισμα, το οποίο χαρακτηρίστηκε από την αποχή των Αλβανών της Βόρειας Μακεδονίας, ήταν θετικό με πολύ μεγάλη πλειοψηφία.
Τα τελικά αποτελέσματα του δημοψηφίσματος είχαν:
Η απόσχιση
Με βάση τα αποτελέσματα του δημοψηφίσματος η Συνέλευση στις 17 Νοεμβρίου 1991 ανακηρύσσει το Σύνταγμα της χώρας ως την ανώτατη κρατικο-νομική πράξη του κράτους, ολοκληρώνοντας έτσι διαδικασία της απόσχισης από τη Γιουγκοσλαβία και τη δημιουργία ξεχωριστού κράτους. Το Βελιγράδι συνεργάστηκε και απέσυρε όλες τις ομοσπονδιακές γιουγκοσλαβικές δυνάμεις από τη χώρα και η απόσχιση ήταν ειρηνική και αναίμακτη.
Υποσημειώσεις
Κατηγορία:Εκλογές στη Βόρεια Μακεδονία
Υπόθεση Μέρτεν
Η Υπόθεση Μέρτεν αφορούσε τον Μαξ Μέρτεν, αξιωματικό των ναζιστικών κατοχικών δυνάμεων, ο οποίος κατηγορήθηκε για εγκλήματα πολέμου. Η υπόθεση συγκλόνισε την πολιτική ζωή της Ελλάδας από το 1957 μέχρι το 1960. Έλαβε διαστάσεις τον Νοέμβριο του 1958 όταν η κυβέρνηση ΕΡΕ του Κωνσταντίνου Καραμανλή κατέθεσε και ψήφισε νομοσχέδιο, με το οποίο τροποποιούνταν ο προηγούμενος σχετικός νόμος και επιτρεπόταν η αποφυλάκιση των εγκληματιών πολέμου που είχαν ήδη καταδικαστεί και κρατούνταν σε ελληνικές φυλακές. Οι ενέργειες της Κυβέρνησης Καραμανλή πραγματοποιήθηκαν υπό την υπόδειξη των Γερμανών καθώς το φθινόπωρο του 1958 έγινε η σύναψη δανείου της Ελλάδος από τη Γερμανία ύψους 200 εκατομμυρίων μάρκων.
Μαξ Μέρτεν
Ο Μαξ Μέρτεν (8 Σεπτεμβρίου 1911 - 21 Σεπτεμβρίου 1971) ήταν Γερμανός ανώτατος εισαγγελέας της Ναζιστικής Γερμανίας που έφερε τον βαθμό του λοχαγού. Καταγόταν από το Βερολίνο και είχε νυμφευθεί την κόρη του Ούγγρου προξένου στο Βερολίνο. Κατά το Β' Παγκόσμιο Πόλεμο υπηρέτησε στη Σερβία και την Ελλάδα ως ανώτερος δικαστικός σύμβουλος των εκεί γερμανικών στρατιωτικών διοικήσεων (Κομαντατούρ), ενώ η σύζυγός του διέμενε μόνιμα στη Βουδαπέστη, όπου για πολύ καιρό υπήρξε ιδιαιτέρα γραμματεύς του υφυπουργού δικαιοσύνης Ρόλαντ Φράισλερ. Στην Ελλάδα ήλθε τον τέλος του Αυγουστου του 1942, συνοδευόμενος από τον υπασπιστή του, Άρθουρ Μάισνερ, με τον οποίο και εγκαταστάθηκε στη Θεσσαλονίκη τη διετία 1942-1944, όπου συμμετείχε στη δίωξη των Εβραίων της Θεσσαλονίκης και γειτονικών περιοχών, διατάσσοντας και οργανώνοντας τη μεταφορά περίπου 45.000 ατόμων στο στρατόπεδο συγκέντρωσης Άουσβιτς, καθώς και την ευθύνη της λεηλασίας των περιουσιών τους, μέχρι και τυμβωρυχίας του εβραϊκού νεκροταφείου, που υπολογίσθηκε ότι ξεπερνούσαν σε αξία το τεράστιο για την εποχή εκείνη ποσό των 125.000.000 χρυσών φράγκων. Εξ αφορμής αυτών αποκλήθηκε «Δήμιος της Θεσσαλονίκης» και «Χασάπης της Θεσσαλονίκης». Τον Ιούλιο του 1943 ορίστηκε Γενικός Διοικητής Μακεδονίας, θέση που κράτησε μέχρι τον Μάρτιο του 1944 όταν και μετακινήθηκε στη Γιουγκοσλαβία.
Υπόθεση Μέρτεν
Μετά τη λήξη του πολέμου ο Μέρτεν συνελήφθη από τους Αμερικανούς στην κατεχόμενη Γερμανία. Το 1946 οι Αμερικανοί πρότειναν την παράδοσή του στις ελληνικές αρχές, στο πλαίσιο της συμφωνίας, που οι Σύμμαχοι είχαν υπογράψει το 1943 για την παράδοση των εγκληματιών πολέμου στις χώρες διάπραξης των εγκλημάτων τους. Η ελληνική πλευρά δια του Έλληνα στρατιωτικού ακολούθου στο Βερολίνο, στρατηγού Ανδρέα Υψηλάντη, πρότεινε την απελευθέρωσή του λόγω της άμεμπτης συμπεριφοράς του και των ανεκτίμητων υπηρεσιών του'' προς την Ελλάδα.
Έτσι άρχισε μια νέα καριέρα στη μεταπολεμική Γερμανία, εργαζόμενος στο Γερμανικό Υπουργείο Δικαιοσύνης. Αναμίχθηκε στην πολιτική και μαζί με τον Γκούσταφ Χάινεμαν, τον κατοπινό πρόεδρο της Δυτικής Γερμανίας, ίδρυσε πολιτικό κόμμα αντιπολιτευτικό του Κόνραντ Άντεναουερ για την αποδοχή της μονιμότητας του χωρισμού της Γερμανίας.
Πολιτική και διπλωματική διάσταση
Η τότε ελληνική κυβέρνηση του Κωνσταντίνου Καραμανλή στην αρχή έδειξε αμήχανη και στη συνέχεια υποχώρησε στις πιέσεις -μέσω πρέσβη- του καγκελάριου Κόνραντ Άντεναουερ, καθώς επίκειτο (Φθινόπωρο 1958) σύναψη δανείου της Ελλάδος ύψους 200 εκατομμυρίων μάρκων. Στις αρχές Νοεμβρίου του 1958 ο πρωθυπουργός Κωνσταντίνος Καραμανλής και ο υπουργός Εξωτερικών Ευάγγελος Αβέρωφ πραγματοποίησαν επίσημη επίσκεψη στη Βόννη, επιδιώκοντας κυρίως να εξασφαλίσουν πιστώσεις από τη Δυτική Γερμανία για έργα υποδομής. Οι Δυτικογερμανοί ηγέτες ενδιαφέρονταν για τη διείσδυση του γερμανικού κεφαλαίου στην Ελλάδα και για την εξάπλωση της οικονομικής επιρροής της Δυτικής Γερμανίας στη Μέση Ανατολή και την Ανατολική Μεσόγειο. Φαίνεται όμως ότι ενδιαφέρονταν και για κάτι άλλο ακόμη: να σταματήσει η δίωξη των εγκληματιών πολέμου στην Ελλάδα, ώστε παράγοντες της οικονομικής και πολιτικής ζωής της Δυτικής Γερμανίας που βαρύνονταν με εγκλήματα ή είχαν εντάλματα για την κατοχική δράση τους στην Ελλάδα, να μπορούσαν ανενόχλητα να έρχονται και να φεύγουν. Πράγματι στις 13 Νοεμβρίου 1958 υπογράφηκε γερμανοελληνική οικονομική συμφωνία, σε μυστικό παράρτημα της οποίας (αποκαλύφθηκε αργότερα πως) «ο Καραμανλής υποσχέθηκε στον Γερμανό Καγκελάριο Αντενάουερ ότι η Ελλάδα θα ανέστελλε όλες τις διώξεις και θα παρέδιδε τον Μέρτεν στη Γερμανία».